Kedves Cserkésztestvéreim!
Mint, hogy azt már a Sodrásban korábban olvashattátok, idén szövetségünk a Bocskai-féle szabadságharc kitörésének emlékére portyát szervez. A portya az Országos Kék-túra (OKT) útvonalán (, ami 1100 km hosszú, és amin 26000 m az össz szintemelkedés) lesz szeptember 18-án. Az óriási vándorutat (, amit 1938-ban avattak fel, s ezzel Európa első hosszútávú turistaútja volt) szakaszokra bontva járnánk végig 1 nap alatt. Összefogva hegyeket mozgatunk meg, illetve járunk végig. (Ha belegondolunk 3-szor olyan magasra emelkedünk az össz szintemelkedést nézve, mint bolygónk legmagasabb pontja, a Mt. Everest. :-) )
A számunkra könnyű elérhetősége miatt, a 32. szakasz (17,9 km hosszú, és 670 m a szintemelkedés) foglaltam le kerületünk cserkészei számára. Ez a szakasz Nagymarostól a Kisínóci turistaházig tart, a Dunakanyar festői szépségű csúcsából, a Magas- és a Nyugati-Börzsöny találkozásánál ér véget, s közben a Duna-Ipoly Nemzeti Park területén halad, érintve számos csodás helyet (Hegyes-tető, Fehér-forrás csoport (Törökmező), Békás-rét,...).
A portya célja egyrészt megemlékezés a Bocskai-féle felkelésről, másrészt pedig a Világtakarítási Nap alkalmából az erdőben és a lelkünkben található (kisebb-nagyobb) szenny összeszedése és megfelelő kezelése. No, még egy apropó: 25 évvel ezelőtt, 1979. július 31-én indultak útjukra, és 76 nap alatt járták végig a Magyar Televízió munkatársai Rockenbauer Pál vezetésével az OKT-t, s forgatták a "Másfélmillió lépés Magyarországon" című útifilmüket, ami mérföldkő volt az OKT, és a hazai természetjárás történetében.
Innen a kerületből szeptember 18-án hajnalban indulnánk. Szegedről az 5.20-as pesti gyorssal utaznánk, s a Nyugati pályaudvarról a 8.30-as szobi személyvonattal

2004. szeptember Az V. (Délmagyarországi) cserkészkerület körlevele III. évf. IV. szám

Az új cserkészév elé…
Még tart a nyár, de hűvösödnek a hajnalok, s bár alig észrevehetően, de rövidülnek a napok. Egy-egy csapat még most készülődik a táborba, mások már csomagolnak, és hazafelé tartanak. Még többen vannak – országos adatok szerint is – azok, akik sajnos az idén sem részesülhettek a táborozás örömteli élményeiben, pedig a cserkészélet leginkább kiemelkedő eseményét éppen ezek jelentik. Nyilvánvalóan ezen a problémán igyekszik segíteni a Vezetők Lapjának szerkesztőbizottsága is azáltal, hogy a táborozással foglalkozó írásokban újra közreadja mindazon tudnivalókat, amelyek a csapatok segítségére lehetnek.
Még egy-két hét, s a naptárban szeptemberre lapozunk, benépesülnek az iskolák, és kezdetét veszi az új cserkészév is. A megnyíló új lehetőségek mellett figyelnünk kell azonban a megújuló feladatokra és kötelességekre is. Ezek közül ezúttal két fontos tennivalóra kívánok utalni: a lezáruló év eredményeinek (mulasztásainak) reális és őszinte értékelésére és az induló év során végzendő munka átgondolt, felelős tervezésére. A csapatok élet- és működőképességének megtartását, fejlődését biztosan elősegíti a már elért eredmények lelkesítő ereje, s ugyanígy: a hiányosságok, mulasztások okainak elemzése, a tanulságok levonása is. A rendszeres önvizsgálat nemcsak az egyén, hanem a közösség életében is elengedhetetlen.
(Folytatás a következő oldalon.)

Számunk tartalmából
11 kerület—11 század 2
Változások a szerkesztőségben 2
Bocskai-féle emléktúra 3
Kerületi eseménynaptár 4-5
Szabadkai cserkésztalálkozó 6
Tatracor 2004 7
Bajai roverek a Dráván 7
XV. század pályázat 8
Fontos apróságok 8

#

2004 szeptember

Ahhoz pedig, hogy az összejövetelek, foglalkozások tartalmasak legyenek, a cserkészismeretekben folyamatos előrehaladást eredményezzenek, a lélek nemesedését és a test erősödését szolgálják, célszerű és átgondolt munkaterv megalkotása, s következetes megvalósítása szükséges.
Az Interneten és egyéb fórumokon zajló információáramlás a hasznos és jó gondolatok mellett sajnos gyakran felszínre hoz tartalmilag joggal kifogásolható-, zavartkeltő híreket, öncélú és parttalan vitákat, amelyek ráadásul olykor a jó ízlés és az etikus magatartás írott és íratlan szabályait is sértik.
Félő, hogy ilyenekkel az induló cserkészévben is számolni lehet. Hadd tanácsoljam jó szívvel: maradjon meg a mi cserkészéletünk a Baden – Powell által kijelölt és a magyar cserkészmozgalom korábbi évtizedeiben jeles elődeink által kipróbált ösvényeken, szem előtt tartva, hogy a cserkészélet mindenekelőtt az őrsi keretekben virágzik igazán.
Ezekkel a gondolatokkal köszöntelek Benneteket az új cserkészév küszöbén, jó egészséget, jó munkát kívánva és életetekre Isten áldását kérve:
Veress Laci bá’

2004 szeptember

#

A cserkészek tíz éves jelenléte Észak-Bácskában
2004. május 22-én Szabadka főtere cserkészek zsivajától volt hangos. Mintegy 120-130 cserkész érkezett Észak-Bácska egész területéről az összejövetelre. Már reggel nyolc órakor sátort vertek a szabadkai cserkészek a főtéren, pontosabban a mai könyvtár, a néhai Tiszti kaszinó előtt.
Az Északbácskai Cserkészkörzet ifjai úgy döntöttek, hogy aktív jelenlétüket ezen a tájon, és az Északbácskai Cserkészkörzet fennállásának tíz éves évfordulóját, itt ezen a patinás helyen, a régi turul szobor helyén ünneplik meg.
Amíg a sátrak és a kiállítási pavilon épült, addig folyamatosan érkeztek a cserkészek a legkülönbözőbb helyekről, így Zentáról, Horgosról, Hajdújárásról és Királyhalmáról, Palicsról, Ludasról, Csantavérről, Kishegyesről, Bácsfeketehegyről, Nemesmiliticsről, és Veprődről, majd az anyaországból, Magyarországról is, ezzel még kiemeltebbé téve a szabadkai és csantavéri tervezésben készült cserkészünnepet.
Felemelő volt látni a zászlófelvonás szertartásához négyzet alakzatban felsorakozott csapatokat. A cserkészek vigyázzba vágták magukat, tisztelegtek, és felhangzott a cserkészinduló: Cserkész fel a fejjel, a harsona zeng, álljunk csatasorba vidáman...
Elsőként Szabadka első cserkészcsapatának, a 12. sz. Gróf Széchenyi István cserkészcsapatnak a zászlaja siklott a magasba majd ezt követték a nap folyamán a többi csapatzászlók, így az ünnep végére minden jelenlévő zászló képviseltette magát a liliomos árbocon.
Az ünnepi beszédet az Északbácskai Cserkészkörzet Titkára dr. Hegedüs Antal kezdte üdvözölve a jelenlévőket, kiemelve a cserkészet fontosságát a mai ifjúság nevelésében, hogy emberebb emberek és magyarabb magyarokká válhassanak.
Őt követte dr. Vekerdy Sándor cserkésztiszt Csongrádról, a Délmagyarországi Cserkészkerületet képviselve, de beszédében tolmácsolta a Magyar Cserkészszövetség vezetősége és külön elnökének dr. Roszmusz Andrásnak a szavait , aki nagyon sajnálja, hogy nem találkozhat ismét a Honismereti Cserkésztáborok északbácskai résztvevőivel , viszont nagy örömmel tölti el, hogy Szerbiában egymást tisztelő egységben él a cserkészet.
A Délmagyarországi Cserkészkerület elnöke dr. Veress László is üdvözletét küldi a seregszemlét

XV. század pályázat
Mivel az 11 kerület—11 század cserkészfesztivált az országos vezetőség csak elnapolta, ezért ebben az évben is folytatjuk a kérdéseket. Bízunk benne, hogy új lelkesedéssel vágtok neki az évnek és több megfejtést fogunk kapni.
Akkor a jutalmakról sem fogunk megfeledkezni.
Köszönjük megfejtőiknek a tartalmas és kimerítő válaszokat!
Új kérdéseink:
1. Ki végeztette ki Hunyadi Lászlót? Ki írt erről balladát?
2. Mátyás Corvináinak jó része elveszett, megsemmisült. Hol őrzik a fennmaradt köteteket?
3. Ki volt Taddeo Ugoletó?
Válaszaitokat a következő lapzárta időpontjáig várjuk.
Az előző számban feltett kérdések megfejtései:
1. Kik voltak Máyás történetírói?
Mátyás udvarába több történetírót fogadott: Thuroczi János-az első világi magyar történetíró, két itáliai krónikás: Bonfini és Pietro Ranza.
2. Mikor és ki adományozott Szegednek szabad királyi városi címet?
II. Ulászló 1498. július 4-én iktatta be Szegedet a szabad királyi városok sorába, felruházva Buda és Székesfehérvár kiváltságaival, és ezzel jelentősen elősegítette a város gazdasági fejlődését.
3. Mit tudunk Mátyás király korának kultúrájáról?
Mátyás több nyelven beszélt, művelt ember volt. Igyekezett a kapcsolatokat szorosabbá fűzni Itáliával /felesége, Beatrix a nápolyi király leánya/
Építészet: Budai várpalota, Visegrád
Szobrászat: a híres kettős portré: Mátyás és Beatrix, Gianchristoforo Romano alkotása
Hatalmas könyvtára, a Corvina, Európa-szerte híres volt. Udvarába hozatott híres itáliai mestereket, műveket. Mind az építészet, mind a művészetek terén a "kora-reneszánsz" beáramlott hazánkba.
Janus Pannonius munkássága is erre az időre tehető. A zenekultúra is nagyot fejlődött: lantosok, karmesterek, zeneiskolák.

Imádság a rádbízott lelkekért
Istenem, alázattal térdelek előtted és köszönöm, hogy lelkeket bíztál rám. Adj kegyelmet, hogy türelmesen vezessem őket, s mindannyiukat a szorgalom, a becsületesség és a keresztény békeszeretet szellemében neveljem! Segíts, hogy példaképül szolgáljak, a haragot elkerüljem és semmi olyat ne kívánjak tőlük, amit magam nem vagyok kész teljesíteni! Segíts, hogy egyiküket se részesítsem előnyben és senkit se mellőzzek. Engedd, hogy hű oltalmazója legyek annak, aki védelmet, vigasztalást és támaszt kíván tőlem. Szentlélek, világosíts meg engem, hogy a szelídség és a szigorúság kellő mértékét tudjam alkalmazni, hogy ne engedjem magam a haragtól elragadtatni és mindig igazságos maradjak. Érezzem meg a rám bízottak testi és lelki szükségleteit és azokat erőmhöz mérten enyhítsem.
Ne engedd, hogy türelmetlenségemmel egyetlen lelket is elidegenítsek tőled! Engedd, hogy hű maradhassak, áldásos legyen munkám, s azt a te áldásod kísérje, amint én is naponta könyörgöm áldásodért. Ámen.

Változások a szerkesztőségben
Bizonyára többen tudjátok már, hogy Németh Judit a kerület regös vezetőtisztje és a Sodrásban egyik szerkesztője elkerült Szegedről.
Búcsúzóul álljon itt a levél, amit tőle kaptunk:
Az életnek az a sokszor fájó, de szükségszerű rendje, hogy időnként tovább kell lépni, engem is elért. Úgy alakult, hogy immár augusztustól vissza költöztem szülővárosomba, Győrbe, és ezért búcsút kell mondanom a Sodrásban szerkesztői munkájának. Búcsúzóul szeretnék vissza tekinteni kicsit az elmúlt időre.
Köszönetet mondok Misi atyának, aki az újságot kitalálta, és időközben engem is bevont a szerkesztői munkába, majd teljesen rám bízta azt, a háttérből továbbra is minden segítséget megadva. Sokat tanultam Tőle, és ezért nagyon hálás vagyok! Köszönetet mondok Böröndi Áginak, akivel idővel együtt szerkesztettük az újságot, egymást lelkesíve, ötleteinket össszeadva. Türelme, alapossága, kitartása sokat adott nekem a közös munka során.
És azután voltak, vannak a háttérben emberek, akik nélkül az újság formája nem újulhatott volna meg, akik építő kritikával segítettek/segítenek bennünket.
Köszönöm mindazoknak, akik akár rövid határidővel is írtak/írnak cikket az újságba, akik segítik terjesztését, .nyomtatott vagy elektronikus formátumban.
Áginak és új szerkesztő társainak kívánok nagyon jó, lelkes munkát, kívánom, hogy a kerület egyre jobban bele kerüljön a cserkészélet sodrába!
Jó munkát!
Gigi
Tisztelettel és szeretettel köszönjük Giginek, Németh Juditnak az elmúlt esztendőben nekünk ajándékozott szerkesztői munkáját. Még csak az első olyan számnál tartunk, amit távollétében szerkesztünk, de már nagyon érezzük áldozatkész munkájának hiányát.
A jó Isten ajándékozza meg őt továbbra is a cserkészszellem és életforma iránti lelkesedéssel és küldjön olyan embereket környezetébe, akikkel tovább élhet ilyen lelkesedéssel.
Laurinyecz Mihály
ü.e.
A szerkesztőség új tagjai Bús Ferenc és Hefner Róbert bajai rover cserkészek.

11 kerület—11 század
A nyár eleji Vezetők Lapjában Kispál György Országos vt. Megerősítette a 11 kerület—11 század szakmai tervét. Ennek előrelátható időpontja jövő év májusában lesz. Nagy öröm volt hallani, hogy több kerületi csapat a nyári tábor keretmeséjeként Mátyás király történetét választotta. Hasznos lenne, ha a szerzett tapasztalatokat megosztanánk egymással, akár egy honlapon összegyűjtve a képekkel, zenével illusztrált gyűjteményt. Kérem, hogy akik bármilyen használható anyagot gyűjtöttek, juttassák el Nagy Gábornak, hogy sokak számára elérhetőek legyenek.
Laurinyecz Mihály ü.e.

A Magyar Cserkészszövetség V. (Délmagyarországi) Kerületének hivatalos lapja.
Megjelenik kéthavonta.
Felelős szerkesztő: Laurinyecz Mihály.
Szerkesztők: Böröndi Ágnes, Bús Ferenc, Hefner Róbert
Cím: http://www.cserkesz.hu/otker, sodrasban@freemail.hu.

szervező körzetnek, amellyel már régóta komoly kapcsolat alakult ki.
Ezek után Sanyi bácsi felidézte a Kárpátmedencei Honismereti táborunk egyik fontos mozzanatát amikor a szabadkai cserkészek a helyzetet jól felismerve, egy kis patak túloldalára verték fel a sátraikat, majd a patakon keresztül hidat emeltek a Barátság Hídját, mint egy jelképet , amelynek az üzenete, „ van, kell, hogy legyen egy híd, ami összeköt bennünket, és a többi országból összegyűlt magyar és nem magyar cserkészeket... mert ez az igazi Baden-Powelli üzenet, ez az igazi cserkészszellem és ezt akarják a cserkészek mindenhol a Világon, megszüntetni ami szétválaszt, megerősíteni ami összeköt.
Ilyen összekötő hídnak értékelte Dr. Vekerdy Sándor az Északbácskai Cserkészkörzet mai nagyszemléjét is, és ehhez a munkához kívánt a továbbiakban is sok sikert.
A vendégek között jelen voltak régi barátaink Bajáról is akikkel szintén együttműködünk.
A főtéri program a tervek szerint folyt. A városnézés, a múzeum és a kilátó megtekintése után, szerény ebéden látták vendégül az összegyűlteket a Cserkészotthon udvarán. Ebéd után szentmisére mentek a cserkészek a Ferencesek templomába, ahol Dukai atya tartott cserkészmisét. A mise alatt a cserkészek megújították cserkészfogadalmukat, amellyel továbbra is e munka mellett kötelezték el magukat.
Mise után a főtéren cserkészjátékokkal filmvetítéssel és rögtönzött kiállítással egybekötve mutatták be a cserkészélet szépségét az érdeklődőknek.
Az esemény sikeréről az emlékkönyv hatoldalnyi bejegyzése, több nyelvű elismerő véleményezése tanúskodik.
Kívánjuk, hogy a cserkészeszme mind jobban terjedjen, megérintve és meghívva erre a munkára azokat a fiatalokat is, akik ezen a napon először találkoztak ezzel a mozgalommal!
Cserkészköszöntéssel,
JÓ MUNKÁT !
Oláh István
Cserkésztiszt
Az Északbácskai Cserkészkörzet
Ügyvezető elnöke

haladnánk tovább Nagymarosig. Csatlakozni, mind Szegeden (akár előtte való ittalvás is megoldható), mind pedig Budapesten is lehet. Ha valamelyik csapat cserkészei nem tudnának 8.30-ra a Nyugatiba érni, akkor későbbi vonattal is mehetünk (óránként indul vonat a Dunakanyarba innen), de a túra hossza, és az útközbeni "szemétszüret" miatt szeretnénk minél korábban elkezdeni a portyát. A résztvevők úgy készüljenek, hogy az éjszakát valószínűleg a Börzsöny hegyei között kell töltenünk (a korai indulás ellenére is), de szállás van, csak hálózsákot kell hoznotok magatokkal (meg tisztálkodási felszerelést,... stb, ezt majd egy későbbi körlevélben).
Olyan 15-16 év fölötti V. kerületi cserkészek részvételére számítunk, akik teljesíteni tudják ezt a nem könnyű, de nem is túlságosan nehéz fizikai és lelki kihívást.
Előzetes jelentkezéseteket szeptember 1-ig kérem, küldjétek el, elérhetőségetekkel együtt, hogy tudjuk hány cserkész részvételére számíthatunk. Aki megkapja ezt a levelet, kérem, adja tovább cserkésztestvéreinknek.
Ne maradjon ki senki, aki szeretne részese lenni Isten legszebb templomának kitakarításában!
Köszönöm!
"Áldja meg az Isten a földet, ahol élek, az utat, melyen járok, azt a célt, ami felé most törekszem, és ahová, lábaim visznek.
Jó munkát!
Sulyok Edvárd
550. sz. M.Á.Cscs, Szeged
Érdeklődni a sulyoked@freemail.hu címen lehet

Tatracor 2004
A Szlovák Cserkészszövetség TATRACOR 2004 elnevezéssel 2004. július 16-25. között a festői szépségű Magas-Tátrában, Tátralomnicon (Tatranská Lomnica) rendezte meg a 7. Közép-Európai Cserkésztalálkozót.
Élménybeszámoló egy résztvevő szemével:
Kerületünkből kilencen vettünk részt a cserkésztalálkozón. Öten az 1507-es Árpádházi Szent Margit Cserkészcsapatból és négyen az 567-es Mészáros Lázár Cserkészcsapatból. A Sztrapacs-ka és a Hegyi Jeti rajokat alkottuk.
A gödöllői előtábor a felkészülés jegyében zajlott, az itt töltött két nap alatt alakítottuk ki a troupokat, ami rajt jelent és az általunk szervezett programokat készítettük elő, valamint Szlovákiáról hallgattunk előadásokat.
A tábor egy Tatralomnic melletti kempingben kapott helyet. A megnyitóban a nemzetek közötti kapcsolatokat mutatták be. Minden reggel kiválasztottuk, milyen programon szeretnénk részt venni, volt többféle sárakadálypálya, szikla- és hegy-mászás, röplabda, sőt dzsungelharc is és a szlovákiai népi hagyományokból is ízelítőt kaptunk. Lehetőség volt egy túrára is, melynek egy részét kisvasúttal tettük meg és Poprádon jártunk. Esténként a tábortűz, disco, filmvetítések és szlovák együttesek koncertjei nyújtottak szórakozási lehetőséget. A tábor területén büfé, boltok és netsátor működtek. Sok barátot szereztünk és jelvényeket, nyakkendőt cseréltünk. A tábort az időjárás is változatossá tette: szinte minden délelőtt szép idő volt és délután esett az eső.
Sok élménnyel tértünk haza, köszönet érte a szervezőknek!
Németh Anna
567. Mészáros Lázár Cscs., Baja

Fontos apróságok
- Újságunk megjelenésével egy időben folynak a VIREG programok, melyről a következő számunkban olvashatunk beszámolókat. Köszönet az eddigi szervezési fáradozásokért mind a vizeseknek, mind pedig Giginek, hogy a messzi távolból is szíve csücske szeretteként gondozta az előkészületeket.
- Mire az újságot kézhez kapjátok, már lezajlott a Komp Fesztivál. A hírek szerint a rendezvényen kb. 150 cserkész vett részt.
- Kérdést idézett hozzám a közelmúltban kerületi vezetőtisztünk: a kárpátaljaiak számára sikerült-e kerékpárt gyűjtenünk? Kérem, hogy jó helyzetünkben ne feledkezzünk el a nehezebb helyzetben lévő testvéreinkről! A gyűjtött kerékpárokat országos ügyvezető elnökünkön keresztül, a Máltai Szeretetszolgálat által juttathatjuk el.
- Keressük azt a Cserkészt, aki vállalni tudná a kerület regös programjainak szervezését. Az is szép lenne, ha nem egy ember, hanem egy kis munkacsoport vállalkozna erre a nemes, nagyon sok élményt nyújtó feladatra.
- Amint látjátok a féléves programajánlóban, november 6-ára tervezünk egy kerületi tiszti/vezetői konferenciát. Részleteket kellő időben kaptok, de addig is kérem, juttassátok el a kerületi vezetőséghez az általatok fontosnak talált témákat, hogy a fórumon megbeszélhessük.
- És egy kevésbé fontos apróság: Olvasható a legújabb Fekete István monográfiában, hogy első írása 1916-ban Sík Sándor támogatásával jelent meg a Zászlónk c. újságban.

Bajai roverek a Dráván
Az idei nyáron kivételesen nem a Dunán, hanem a Dráván eveztünk. Tavaly a Vágtól a Sugovicáig elnevezésű vízitúrán ismerkedtünk meg horvát cserkészekkel, ők hívtak meg minket idén egy drávai evezésre.
Kilencen voltunk bajáról, két tiszaújvárosi, két bezdáni és öt horvát testvérünkkel tettük meg a 350 km-t. Ez így soknak hangzik, napi 30-35 km-t eveztünk, a leghosszabb szakasz 49, a legrövidebb pedig 21 km volt. Légrádtól indultunk és Iloknál szálltunk végleg partra. Így három napot a Dunán is eveztünk, ez 84 km-t jelent, lefelé.
Tábornyitót egy kis szigeten tartottunk, itt él egy remete, aki 1967 óta nem tette ki a lábát a szigetről. Ezen a szakaszon még igen gyors folyású a Dráva, borulás ennek ellenére nem történt. Út közben mindig két ember evezett, a harmadik pedig a vizet figyelte, mert sok akadály volt.
Esténként tábortüzet tartottunk, beszélgettünk és kiderült, hogy sok közös játékot ismerünk, csak más nyelven, de ez nem jelentett akadályt.
Nem csak eveztünk ,amikor egy-egy jelentősebb városhoz értünk, kiszálltunk szétnézni. Így történt ez Vukováron, ahol a háború pusztításai sajnos még mindig látszanak és Almáson éppen Nagyboldogasszony ünnepén jártunk egy hattyú alakú templomban. Eszékre még a túra után is visszatértünk. Az állatkertben jártunk és a Kopácsi-réten, mely védett terület, így tiltott a vadászat, halászat. A területnek vízi összeköttetése van a Duna-Dráva Nemzeti Parkkal, ezt a két ország még ki szeretné használni. Itt láttuk Tito vadászkastélyát is, melyet felújítottak.
Út közben már tervezgettük a jövő évi vízitúrát: a Mosoni-Dunán vagy a Felső-Tiszán szeretnénk evezni.
Fazekas Gábor Duna táji vízi vt.

A Sodrásban következő számai
2004 november 2-án és december 29-én
fognak megjelenni.
Ennek megfelelően lapzárta
október 18-án és december 15-én lesz.
Ne feledkezzetek meg az időpontokról!

mindenki elszánta magát, hogy őrsvezető lesz! Ez az elszántság egy jó ideig megmaradt, de azért a biztatás sem jött rosszul. Sok érdekes dolgot láttunk, hallottunk és a saját bőrünkön is tapasztaltunk. Voltak meredek részek, de a szórakozás sem maradhatott el. Mindig akadt valaki, aki gondoskodott a jó hangulatról. Az elsütött poénokból lettek az aranyköpéseink.
Sok nehézséget leküzdöttünk, és mára már sok mindent tudunk, de legfőképpen azt, hogy összetartozunk.
Jó munkát!
Szabó Réka
521. Maximilian Kolbe Cscs., Röszke

2003-2004 ŐrsVezetőKépzés
2003. nov. 7. Ez volt az a nap, amikor a mi kis csapatunk először találkozott Sükösdön. Akkor még nem tudtuk, hogy mi vár ránk, és reménykedve néztünk vezetőinkre. Ugye nem esznek meg?
Az ismerkedés gyorsan megtörtént, hamar összeszokott a társaság, köszönhetően a sok játéknak, éneknek, a jókedvünknek és nem utolsó sorban a kiképzőknek. A képzések és a beszámolók közben többször feltettük a kérdést: "Kellett ez nekem? "És rögtön jött a válasz: Igen!
A legnagyobb kihívást mégis a tábor jelentette. Senki sem tudta igazán mire számíthat, de